Päris suurte ürituste pidamiseks on Moostes kasutatud Folgikoda, "Moisekatsi elohelü" folgifestivali kodusaal mahutab viissada külastajat ning on lisaks suurematele pulmadele võõrustanud ka suvepäevi ja konverentse. Kui Moostes soovib peatuda arvukam seltskond, siis on abiks mõisa endises puutöökojas tegutsev külalistemaja, kus leidub viis tuba kokku kaheksateistkümnele külastajale. Kui ka neist ööbimiskohtadest väheks jääb, tasub  vallavalitsusest lisa küsida, loomulikult on siin võimalusi veelgi.